Jou geld terug as jy by dié verskaffer lugtyd of data aankoopAetas Mobile het ŉ nuwe SIM-alleen-selfoondiens in Suid-Afrika van stapel gestuur en bied ŉ “alternatief tot die selfoondiens-monopolie”. Die diens vorm deel van die Aetas-netwerk, wat in 2017 deur Walter van Zyl gestig is toe hy slegs 22 jaar oud was. Aetas Mobile bied ŉ beloningsprogram aan waar gebruikers “sigmapunte” verdien elke keer wanneer hulle lugtyd en data aankoop. Elke rand wat jy aan jou lugtyd of data spandeer, verdien jy terug in gelykwaardige sigmapunte wat weer gebruik kan word in die aanlyn winkel op die maatskappy se webwerf. In die Aetas Mobile Shop kan jy enigiets van lugtyd, bykomstighede, linne, boetiekwyne, handsakke, hoede, kombuisware en speelgoed tot skoene, horlosies en vliegkaartjies aankoop. As jy byvoorbeeld R150 spandeer om lugtyd of data aan te koop, kry jy 150 sigmapunte om op lugtyd te spandeer of iets van dieselfde waarde in die winkel aan te koop. Aetas Mobile gee dus jou geld terug om dit te spandeer hoe jy wil. Die maatskappy bied ook kontrakte met handstuk-opsies aan. Teen slegs R45 per maand kan jy van dié unieke diens gebruik maak. Jou sigmapunte kan ook by deelnemende handelaars landswyd verdien en spandeer word. As jy byvoorbeeld in Amanzimtoti gaan vakansie hou, kan jy jou sigmapunte by die All Out Action Bar, Flour of Scotland Bakery, spa’s, wegneemrestaurante en verskeie ander plekke spandeer. As jy byvoorbeeld R180 by die All Out Action Bar in Amanzimtoti spandeer, kry jy ∑180 terug op jou Aetas Mobile-app. Nou kan jy dié ∑180 gebruik om byvoorbeeld 1GB-selfoondata aan te koop. Die maatskappy is besig om Amanzimtoti in ŉ Aetas-inkopiesone te omskep en bevoordeel die gemeenskap en klein ondernemings. Kleinhandelaars kan ook by Aetas aansluit: stuur ŉ e-pos aan [email protected] Besoek die webwerf vir meer inligting. Spesiale aanbod vir Maroela-lesers: Aetas Mobile gee lugtyd ter waarde van R1 000 verniet aan die eerste 100 Maroela Media-kliënte wat vir die “Standard Plan” registreer. Maak dus seker dat jy die maatskappy laat weet dat jy dié artikel op Maroela Media gelees het.